પૃથ્વી પર સંભળાય છે. વિવિધ ગીત ગુંજન વચ્ચે આ ઘોંઘાટ વધતો જાય છે કે જે એના અંતિમ સ્વરૃપમાં વિનાશક હોઈ શકે છે અને છે જ, ઇજિપ્ત, ઇરાક અને સિરિયા એનાં ઉદાહરણો છે. એક માણસને બીજા માણસ સાથે કામ પાડતાં આવડતું નથી એનો આ પ્રશ્નાર્થ છે. પછીથી સાચું કોણ અને ખોટું કોણ અને ખરો વાંક કોનો એ તો દૂર બેસીને વાતો કરનારા કેમ જાણે? ઘોંઘાટ સિરિયામાં જીવલેણ બની ગયો છે અને વિસ્ફોટક શસ્ત્રો જ એની અભિવ્યક્તિનાં માધ્યમો છે. એવું નથી કે ઇતિહાસમાં આ બધું પહેલીવાર છે, આદિકાળથી મનુષ્યે ચીંચીં અને ચકચક ચાલુ જ રાખ્યું છે.